
Ruumide tasuta kasutusse andmine (Integratsiooni SA)
1. Asjaolud ja menetluse käik
Integratsiooni SA Narva eesti keele maja esitas Narva Linnavalitsusele taotluse, millega palutakse anda sihtasutusele tasuta kasutusse Narva Muusikakooli, Kultuurimaja Rugodiv ja Narva Spordikeskuse ruumid kooslaulmispeo “Sõida tasa üle silla” korraldamiseks asutuste juhtkonnaga kooskõlastatud graafiku alusel.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.

2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 5 võib linnavalitsuse korraldusega linnavara kasutusse anda tasuta tähtajaga kuni viis aastat sihtasutustele.

3. Otsus

3.1 Anda Integratsiooni SA-le, registrikood 90000788, 2021. aastaks tasuta kasutusse Narva Muusikakooli, Kultuurimaja Rugodiv ja Narva Spordikeskuse ruumid kooslaulmispeo “Sõida tasa üle silla” korraldamiseks asutuste juhtkonnaga kooskõlastatud graafiku alusel ning vabastada Integratsiooni SA-d kommunaalteenuste eest maksmisest.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega sätestatud korras.

